Ware Jesuskerk

Die Ware Jesuskerk (Mandarynse Sjinees: 真[Zhēn]
耶[Yē]
穌[sū]
教[Jiào]
會[Huì]) is deel van die Pinksterkerke. Die Ware Jesuskerk het ontstaan in 1917 in Beijing, onder die Engelse naam (True Jesus Church ). Hulle glo eerstens in die Bybel en dat alles wat daarin staan waar is; dat mens ná bekering na Christendom gedoop word en daarna in tale kan begin praat wanneer die Heilige Gees in hulle leef. Hulle glo nie net dat mense genees kan word wanneer daar vir hulle gebid word nie, maar dit is algemeen om genesings, en ander wonderwerke te ervaar. 

 Die tien leerstellings van die kerk 
 Heilige Gees: "'Met die ontvangs van die Heilige Gees, sal die geskenk van tale aan ons gegee word as 'n bewys van ons erfgename en hoop van die koninkryk van die hemel.”
 Doop: "Die doop met water is 'n sakrament vir die vergewing van sondes en vir die wedergeboorte. Die doop moet in natuurlike water geskied, soos byvoorbeeld in 'n rivier, die see of ’n fontein. Die doper, self 'n dopeling met water en die Heilige Gees, voer die doop uit in die naam van die Here Jesus Christus. Die dopeling moet volledig onder die water gedompel word, met die kop gebuig en die gesig na onder.”
 Die Voetwassing: "Die sakrament van voete was maak dit vir mense moontlik om die ervaring te deel met Jesus. Dit dien as 'n konstante herinnering van die mens se behoefte na heiliging, nederigheid, vergifnis en diensbaarheid. Elkeen wat gedoop is, moet sy of haar voete laat was in die naam van Jesus Christus. Onderlinge voetewas kan beoefen word wanneer die geleentheid gepas is.”
 Die Heilige Nagmaal : Die Heilige nagmaal is die sakrament wat die dood van Christus herdenk. Hiermee deel mense in die vlees en die bloed van die Heer, sodat hulle die ewige lewe sal verkry en op die Laaste Dag uit die dood opgewek sal word. Die sakrament word so eenvoudig moontlik gevier. Slegs een ongesuurde brood en druiwesap mag gebruik word.”
 Die Sabbat: "Die Sabbath dag, die sewende dag van die week (Saterdag), is 'n heilige dag ,geseend deur God. dit moet gevier word onder die Almagtige se genade vir die herdenking van God se werke en op die hoop van ewige rus in die lewe wat kom.”
 Jesus Christus: "Jesus Christus, die Woord wat vlees geword het, aan die kruis gesterwe het vir die verlossing van sondaars, het op die derde dag opgestaan en na die hemel gevaar. Hy is die enigste Verlosser van de mensheid, die Skepper van die hemel en die aarde, en die enigste Ware God.” 
 Bybel: "Die Heilige Bybel, bestaan uit die Ou- en Nuwe Testament, is geïnspireer deur God, die enigste Bybelse waarheid, en die norm vir die christelike lewe.”
 Redding: "Redding word geskenk deur die genade van God deur die geloof. Gelowiges moet op die Heilige Gees vertrou om heiliging na te strewe, God te eer, en om van die mensdom te hou.” 
 Die Kerk: "Die Kerk, wat deur ons Here Jesus Christus deur die krag van die Heilige Gees in die tyd van die 'laat reën' daargestel is, is die herstelde ware kerk van die Apostoliese tyd. ” 
 Die Jongste Dag: "Die wederkoms van die Here sal op die Jongste Dag plaasvind, wanneer hy uit die hemel neerdaal om die wêreld te oordeel: die regverdiges sal die ewige lewe ontvang, terwyl die kwaadwilliges vir ewig veroordeel sal word.”

 Eksterne skakels 
 Ware Jesuskerk 

Kategorie:Pinksterkerke